पति से अलग होने के बाद शुभांगी अत्रे ने ब्लैक साड़ी में कराया फोटोशूट
Bhabhiji Ghar Par Hai! Angoori Bhabhi Shubhangi Atre Photoshoot In Black Saree. Follow Bhabhiji Ghar Par Hai Latest Photos, and News On Dainik Bhaskar (दैनिक भास्कर)
भाबी जी घर पर हैं फेम शुभांगी अत्रे अपने पति पीयूष से 19 साल पूरे होने ने बाद अलग हो गई हैं। शुभांगी टीवी सीरियल भाबी जी घर पर हैं में अंगूरी भाभी का किरदार निभाती हैं। इसी बीच उन्होंने अपना एक वीडियो सोशल मीडिया पर शेयर किया है, जिसमें वह ब्लैक साड़ी में ग्लैमरस फोटोशूट करवाती हुई दिखाई दीं। इस वीडियो में एक्ट्रेस कैमरे के सामने बेहतरीन पोज दे रही हैं। वीडियो सामने आते ही फैंस इसे काफी पसंद कर रहे हैं।
पिछले एक साल से पति से अलग रह रही हैं शुभांगी
शुभांगी ने एक इंटरव्यू में अपनी शादी को लेकर बातचीत की थी। उन्होंने कहा- पीयूष और मैंने हमारे रिश्ते को बनाए रखने की बहुत कोशिश की। हम पिछले एक साल से अलग रह रहे हैं। एक-दूसरे के लिए इज्जत, प्यार, विश्वास और दोस्ती किसी भी शादी को बनाए रखने के लिए जरुरी है। बहुत कोशिशों के बाद अब हमने अलग होने का फैसला लिया है। शुभांगी और पीयूष की शादी साल 2003 में इंदौर में हुई थी। दोनों की एक बेटी आशी हैं। पेशे से पीयूष डिजिटल मार्केटर हैं।
'अंगूरी भाभी' के किरदार से मिली पहचान 
शुभांगी अत्रे ने साल 2016 में शो भाभी जी घर पर है जॉइन किया था। इस शो से के बाद से उन्हें एक नयी पहचान मिली हैं। लेकिन, इस शो को पाने के लिए उन्होंने अच्छी-खासी मशक्कत की थी। जब इस शो को शिल्पा शिंदे बीच में छोड़ गई थीं, उसके बाद मेकर्स ने नई अंगूरी भाभी के लिए ढेरों लड़कियों के ऑडिशन किए थे। ऐसे में 80 लड़कियां सेलेक्ट की गई थीं। जिसके बाद शुभांगी ने उन सभी लड़कियों को पीछे छोड़ते हुए इस रेस को जीता।
